nahid-hub/BLUGE-bengali-wikipedia-section-title-prediction huggingface dataset:
এ পাখি সাধারণত বড় কোনো বিলের কাছে, নদীর মোহনার কাছাকাছি নিরাপদ স্থানে বাস করে। তবে এই পাখি সারা বিশ্বে বিপন্ন ও বিরল হিসেবে পরিচিত মদনটাককে স্থানীয়ভাবে অনেকে হারগিলাও বলে থাকে। ২০১১ সালে ঠাকুরগাঁয়ের সঙ্গারী গ্রামে অনুপ সাদির তথ্য মতে সৌরভ মাহমুদ ও সায়েম ইউ চৌধুরী ২৪টি মদনটাকের সন্ধান পেয়েছিলেন। ঐ গ্রামে একটি শিমুলগাছে ২০০৭ সাল থেকে বাসা বেঁধে ছানা তুলতো এই পাখি। আইনুল হক ও তার বড় ভাই শামসুল হকের রক্ষণাবেক্ষণে ও গ্রামের মানুষের সহযোগিতায় এই পাখির সংখ্যা বাড়তে থাকে। তবে বর্তমানে এই পাখির সংখ্যা কম ও অনিয়মিত।

সঠিক অনুচ্ছেদ শিরোনাম কোনটি?
titleA. বাংলাদেশে মদনটাকের আবাস
titleB. বিবরণ
titleC. আবাসস্থল
titleD. জীববৈচিত্র্য
উত্তর: titleA
সাধারণ ক্ষেত্রে, সামুদ্রিক ফ্লোর ছড়িয়ে পড়া মহাদেশীয় স্থলভাগে ফাটল হিসাবে শুরু হয়, এটি আজ লোহিত সাগর-পূর্ব আফ্রিকা রিফ্ট সিস্টেমের মতো। প্রক্রিয়াটি মহাদেশীয় ভূত্বকের গোড়ায় উত্তাপের মাধ্যমে শুরু হয় যার কারণে এটি আরও প্লাস্টিকের ও কম ঘন হয়ে যায়। ঘন বস্তুগুলির তুলনায় কম ঘন বস্তু উত্থাপিত হওয়ার কারণে, উত্তপ্ত হয়ে যাওয়া অঞ্চলটি বিস্তৃ গম্বুজেতে পরিণত হয় (আইসোস্টেসি দেখুন)। ভূত্বক উপরের দিকে ধনুক হিসাবে, ফ্র্যাকচারগুলি ঘটে যা ধীরে ধীরে ভঙ্গিতে পরিণত হয়। সাধারণ ফাটল পদ্ধতিতে প্রায় ১২০-ডিগ্রি কোণে তিনটি ফাটা বাহু থাকে। এই অঞ্চলগুলির নামকরণ করা হয়েছে ট্রিপল জংশন এবং আজ সারা বিশ্বে বেশ কয়েকটি জায়গায় এটি পাওয়া যায়। মহাদেশগুলির বিচ্ছিন্ন মার্জিনগুলি প্যাসিভ মার্জিন গঠনে বিকশিত হয়। হেসের তত্ত্বটি ছিল যে মাঝারি সমুদ্রের এক প্রান্তে যখন ম্যাগমাটি উপরের দিকে দিকে চাপ দেওয়া হয় তখন নতুন সমুদ্রতল তৈরি হয়।

যদি উপরে বর্ণিত সুবিধাজনক পর্যায়ে অতীতের বিস্তারটি অব্যাহত থাকে, তৃতীয় বাহুটি খোলার পরে একটি 'ব্যর্থ ফাটল' হয়ে উঠলে দুটি ফাটানো বাহু খোলে। দুটি সক্রিয় রাইফটগুলি খোলার অব্যাহতভাবে অবশেষে মহাদেশীয় ভূত্বকটি যতটা প্রসারিত হবে তত পরিমাণে নমনীয় হয়। এই মুহূর্তে বেসালটিক মহাসাগরীয় ভূত্বক পৃথক মহাদেশীয় খণ্ডগুলির মধ্যে তৈরি হতে শুরু করে। যখন কোনও রাইফ্ট বিদ্যমান সমুদ্রের দিকে খোলে তখন ফাটলটি সমুদ্রের জলে ভরা হয়ে নতুন সমুদ্রে পরিণত হয়। লোহিত সাগর সমুদ্রের নতুন বাহুর উদাহরণ। পূর্ব আফ্রিকান ফাটলটিকে একটি "ব্যর্থ" বাহু বলে মনে করা হয়েছিল যা অন্য দুটি বাহুর তুলনায় কিছুটা ধীরে ধীরে খোলার ছিল, তবে ২০০৫ সালে ইথিওপিয়ার আফার জিওফিজিকাল লিথোস্ফেরিক পরীক্ষাটি জানিয়েছে যে আফার অঞ্চলে, সেপ্টেম্বর ২০০৫-এ একটি ৬০ কিলোমিটার ফিশার খোলা হয়েছিল আট মিটার প্রশস্ত। প্রাথমিক বন্যার এই সময়কালে নতুন সমুদ্র জলবায়ু এবং স্বাচ্ছন্দ্যের পরিবর্তনের জন্য সংবেদনশীল। ফলস্বরূপ, সমুদ্র স্থিতিশীল হয়ে উঠতে ভাসমান উপত্যকার উচ্চতা নিচে নামানোর আগে বেশ কয়েকবার নতুন সমুদ্র বাষ্পীভূত হবে (আংশিক বা সম্পূর্ণ)। বাষ্পীভবনের এই সময়ের মধ্যে বিস্তৃত উপত্যকায় বড় পরিমাণে বাষ্পীভবন জমা করা হবে। পরে এই আমানতগুলিতে হাইড্রোকার্বন সিল হওয়ার সম্ভাবনা রয়েছে এবং পেট্রোলিয়াম ভূতাত্ত্বিকদের কাছে এটি বিশেষ আগ্রহী।

প্রক্রিয়া চলাকালীন সামুদ্রিক ফ্লোরের বিস্তার বন্ধ হয়ে যেতে পারে, তবে এটি যদি অব্যাহত থাকে যে এই মহাদেশটি সম্পূর্ণ বিচ্ছিন্ন হয়ে যায় তবে একটি নতুন সমুদ্র অববাহিকা তৈরি হয়। লোহিত সাগর এখনও আরবকে আফ্রিকা থেকে পুরোপুরি বিভক্ত করতে পারেনি, তবে আফ্রিকার অন্য প্রান্তে এমন একটি বৈশিষ্ট্য পাওয়া যেতে পারে যা পুরোপুরি মুক্ত হয়ে গেছে। দক্ষিণ আমেরিকা একবার নাইজার ডেল্টা অঞ্চলে ফিট করে। নাইজার নদীটি ট্রিপল জংশনের ব্যর্থ ফাটা বাহুতে গঠিত হয়েছে।

সঠিক অনুচ্ছেদ শিরোনাম কোনটি?
titleA. অধ্যয়নের ইতিহাস
titleB. ইনসিপেন্ট প্রসারণ
titleC. বিমূর্ত
titleD. অব্যাহতভাবে ছড়িয়ে পড়া এবং বদান্যতা
উত্তর: titleB
ভারতবর্ষের মধ্য রাজ্যগুলোর সময়ে খাজনাকে বলা হত “রাজস্ব”। রাজার লোকজন আইনমতে তাঁর প্রজাদের কাছ থেকে রাজস্ব আদায় করতেন। যারা নিয়মিত রাজস্ব দিতেন তাদেরকে উচ্ছেদ করা যেতো না। পরবর্তীতে মুঘল শাসনামলে হিন্দু রাজস্বা “জমা” নামে পরিবর্তিত হয়। মূলতঃ রাজস্বা এবং জমা এর চেতনা একই ছিল। কৃষকগণ যতক্ষণ শাসকদের রাজস্ব দিতেন প্রচলিত নিয়মে ততক্ষণ সম্মানিত ভূমিতে তাদের সার্বভৌম অধিকার থাকত। সামন্ত আভিজাত্য তৈরীকারী সাম্রাজ্যের আধিকারিক জমিদারগণকে এর রাজস্ব প্রদান করা হত। মুঘল আমলে বিশেষতঃ সম্রাট আওরঙ্গজেবের শাসনামলে মনসবদারি প্রথা, সামরিক আভিজাত্য অভিজাত জমিদারী ব্যবস্থায় পরিবর্তিত হয়। ব্রিটিশ শাসনামলে জমিদারগণ ভূমি আভিজাত্যদের সমতুল্য হিসেবে পরিগণিত হতে থাকে। ১৭৯৩ইং সনে জমিদারগণ শুধু সার্বভৌম রাজ্যের প্রতিনিধি নয় তারা ভূমির সার্বভৌম মালিক হয়ে উঠেন। 
সঠিক অনুচ্ছেদ শিরোনাম কোনটি?
titleA. ১৯৫০
titleB. বিলোপ
titleC. ইতিহাস
titleD. ১৯৭০
উত্তর: titleC
এই বনানিটির বহু প্রবাদ পাওয়া যায়। লক্ষ্মণতীর্থ নামের নদীটিতে সৃষ্টি হয়েছে একটি জলপ্রপাত; আখ্যানে লেখামতে, রাম-লক্ষ্মণ বনবাসে থাকাকালীন এই পাহাড়টিতে কয়েকদিন ছিলেন এবং সীতা দেবীর পিপাসা মেটানোর জন্য এখানে মাটিতে বাণ মেরে এই নদীটির সৃষ্টি করেছিলেন। তারপর নদীটির নাম লক্ষ্মণতীর্থ হয় বলে জানা যায়।

তিনটি সংরক্ষিত বনাঞ্চল আর্কেরি, হাত্গাত এবং নালকেরিকে একত্রিত করে এই নাগরহোল সংরক্ষিত বনাঞ্চল গঠন করা হয়েছিল। ১৯৮৩ সালে নাগরহোল জাতীয় উদ্যানের মর্যাদা পায়। উদ্যানটির ক্ষেত্রফল প্রায় ৬৪৩ বর্গ কিলোমিটার।
সঠিক অনুচ্ছেদ শিরোনাম কোনটি?
titleA. জলবায়ু
titleB. যাতায়াত ব্যবস্থা
titleC. ভৌগোলিক বিবরণ
titleD. ইতিহাস
উত্তর: titleD
রূপা হকের বাবা মুহম্মাদ হক এবং মা রোশান আরা হক । তারা ১৯৬০ সালে সন্তানদের জন্য আরো বেশি উন্নত সুযোগ-সুবিধা এবং শিক্ষার জন্যততকালীন পূর্ব পাকিস্তান  (বর্তমানে বাংলাদেশ) থেকে অভিবাসি হয়ে ব্রিটেনে যান ।  পাবনা শহরের মকসেদপুরে ছিল তার বাবার বাড়ি। তার মায়ের বাড়ি কুঠিপাড়া। মিস্টার হক লন্ডনে একটি ভারতীয় রেস্তোরা চালু করেন।  নব্বইয়ের শুরুর দিকে কাউন্সিল রেস্তোরাটির ইজারা পুনরায় নবায়ন না করায় ব্যবসাটি গুটিয়ে দিনে হয়। তিনি হ্যারোতে আরেকটি রেস্তোরা চালু করেন।

বার্মিংহামের কুইনস শার্লটস হসপিটালে জন্ম হয় রূপা হকের। ১৯৮০ সালে আটবছর বয়সে বিবিসির স্কুল প্রোগ্রামে তিনি অংশ নেন।

ক্যাম্ব্রিজ বিশ্ববিদ্যালয় থেকে ১৯৯৩ সালে গ্রাজুয়েশন ডিগ্রী নেন তিনি। ১৯৯৯ সালে তিনি পিএইচডি সম্পন্ন করেন ইস্ট লন্ডন বিশ্ববিদ্যালয় থেকে। তার বিষয়বস্তু ছিল পর্যায়ে যুব সংস্কৃতি ।

শিক্ষকতা পেশা

১৯৯৮ সালে মিজ হক ম্যানচেস্টারে চলে যান। ম্যানচেস্টার বিশ্ববিদ্যালয়ে তিনি ১৯৯৮ সাল থেকে ২০০৪ পর্যন্ত তিনি প্রভাষক ছিলেন ।

২০০৪ সাল থেকে ২০১৫ পর্যন্ত তিনি কিংসটন ইউনিভার্সিটর সমাজবিজ্ঞান এবং অপরাধ বিজ্ঞান বিষয়ে জ্যেষ্ঠ প্রভাষক হিসেবে পড়িয়েছেন। তিনি মিডিয়া এবং কালচারাল স্টাডিজ বিষয়েও পড়িয়েছেন।

সঠিক অনুচ্ছেদ শিরোনাম কোনটি?
titleA. লেখক এবং গণমাধ্যমে কর্মজীবন
titleB. ব্যক্তিগত জীবন
titleC. রাজনৈতিক জীবন
titleD. প্রাথমিক জীবন
উত্তর: titleD
জামাল পাশা লিসবসের মাইটিলেনে জন্মগ্রহণ করেন। তার পিতা মুহাম্মদ নেসিপ বে একজন সামরিক ফার্মাসিস্ট ছিলেন। ১৯০৮ থেকে ১৯১৮ এর মধ্যে তিনি উসমানীয় সরকারের অন্যতম গুরুত্বপূর্ণ নেতা হয়ে উঠেন। তিনি ১৮৯০ খ্রিষ্টাব্দে কুলেলি সামরিক উচ্চ বিদ্যালয় এবং এরপর ১৮৯৩ খ্রিষ্টাব্দে কনস্টান্টিনোপলের সামরিক একাডেমী থেকে স্নাতক হন। প্রথমে তিনি রাজকীয় জেনারেল স্টাফের প্রথম বিভাগের যোগ দেন এরপর সেকেন্ড আর্মিতে যোগ দেন। ১৮৯৬ খ্রিষ্টাব্দে তাকে দ্বিতীয় কর্পসে নিয়োগ করা হয়। দুই বছর পর তিনি সেলোনিকায় শিক্ষানবিশ ডিভিশনের স্টাফ কমান্ডার হন।

ইতিমধ্যে তিনি কমিটি অব ইউনিয়ন এন্ড প্রগ্রেসকে সামরিক ইস্যুতে পুনর্গঠনে সহমত হন। এসময় ১৯০৫ খ্রিষ্টাব্দে তিনি রুমেলিয়া রেলওয়ের পরিদর্শক হন। ১৯০৬ এ তিনি উসমানীয় লিবার্টি সোসাইটিতে যোগ দেন। জামাল পাশা কমিটি অব ইউনিয়ন এন্ড প্রগ্রেসের সামরিক বিভাগে প্রভাবশালী হয়ে উঠেন। ১৯০৭ এ তিনি তৃতীয় কর্পসের সদস্য হন। এখানে তিনি ভবিষ্যত তুর্কি মুখপাত্র ফেতহি ওকয়ার ও কামাল আতাতুর্কের সাথে কাজ করেন।

তার নাতি হাসান জামাল তুরস্কের বহুল পরিচিত কলামিস্ট, সাংবাদিক ও লেখক।

সঠিক অনুচ্ছেদ শিরোনাম কোনটি?
titleA. সংসদ
titleB. প্রথম বিশ্বযুদ্ধ
titleC. জীবনী
titleD. সিরিয়া ও লেবানন
উত্তর: titleC
ম্যাক্সওয়েল আবার অফিসার প্রশিক্ষণ জন্য নির্বাচিত হয়েছিল, এবং ৫ জুলাই, তাকে ৬ নং অফিসার্স ক্যাডেট ব্যাটালিয়নে পোস্ট করা হয়েছিল। ৭ আগস্ট কোম্পানি সার্জেন্ট মেজর হিসেবে পদোন্নতি পান ১৮তম ব্যাটালিয়ন এ পুনরায় যোগ দেয়ার আগে। ৯ দিন পরে ওয়েস্টহয়েক এর কাছে ইয়াপ্রার ৩য় যুদ্ধে অবদানের জন্য তিনি বিশিষ্ট কন্ডাক্ট পদক পান। যুদ্ধে প্লাটুন কমান্ডার নিহত হয়েছিলেন,তখন ম্যাক্সওয়েল দায়িত্ব নিয়ে আক্রমণ করেন। তিনি নতুনদের ভয়ানক স্থানে যুদ্ধে করতে দেখেন, তিনি তাদেরকে নিরাপদ ও কৌশলগত অবস্থানে নিয়ে যান এতে হতাহতের সংখ্যা কমে যায়।.

২৯ সেপ্টেম্বর ১৯১৭ দ্বিতীয় লেফটেনেন্ট হিসেবে কমিশনের পর ম্যাক্সওয়েল সেই মাসেই পোয়েল্কাপ্ললে, বেলজিয়ামে দায়িত্ব নেন। ১ জানুয়ারি ১৯১৮ তিনি পদোন্নতি পেয়ে লেফটেনেন্ট হন এবং ১০ জানুয়ারি খোস পাঁচড়ায় আক্রান্ত হয়ে ৭ম অস্ট্রেলিয়ান ফিল্ড এ্যাম্বুলেন্সে ভর্তি হয়েছিলেন। হাসপাতাল থেকে ছাড় পেয়ে ১৭ জানুয়ারি আবার ১৮তম ব্যাটালিয়নে যোগ দেন।

৮ মার্চ ১৯১৮ এ, ম্যাক্সওয়েল পূর্ব প্লয়েগস্ট্রিট এ একটি স্কাউটিং প্যাট্রলের নেতৃত্ব দেন। প্রয়োজনীয় তথ্য লাভের পর তিনি নিজেকে প্রত্যাহার করেছিলেন। প্রত্যাহারের পর তিনি এবং তার তিন জন লোক প্রায় ত্রিশ জন জার্মান লোকের নজর রাখতেন। প্যাট্রোল পুনর্গঠন করে তারা পুরানো পরিখা থেকে এসেছে এমন আক্রমণকারী দের আক্রমণ করেন।জার্মানরা দ্রুত পালিয়ে যায়,তিন জন নিহত,একজন আহত হন এবং একজন বন্দি রেখে গিয়েছিল।ম্যাক্সওয়েল তার এ কর্মের জন্য তাকে মিলিটারি ক্রস পদক দেওয়া হয় যা ১৩ মে ১৯১৮ লন্ডন গেজেট এ প্রকাশিত হয়েছিল।

১৯১৮ সালের সারা বসন্তে ১৮তম ব্যাটালিয়ন জার্মান আক্রমণ প্রতিরধে জড়িত ছিল। ম্যাক্সওয়েল ছুটি পাওয়ার আগ পর্যন্ত সেখানে ছিল এবং ১৭ জুলাই ইংল্যান্ডে ফিরে যান।১ আগস্ট তিনি আবার ফ্রান্সে ১৮তম ব্যাটালিয়নে যোগ দেন , এমিন্সের যুদ্ধে যোগ দেওয়ার আগে মিলিটারি ক্রসের পদক পান। ৯ আগস্ট ব্যাটালিয়নটি রেইনিকোর্টে হামলায়ের প্রস্তুতি গ্রহণ করেছিল। অন্যান্য অফিসারদের হতাহতের পর ম্যাক্সওয়েল কোম্পানি কমান্ড গ্রহণ করেন। তার নেতৃত্বে কোম্পানি ভারী অগ্নিকান্ড সত্তেও সময় মত আক্রমণ করতে সক্ষম হয়েছিল। একটি ট্যাংক এর অগ্রিম অব্যবহিত আগে শত্রু আগুনের বস্তুর পরিণত হয়েছে এবং একটি ৭৭ মিমি বন্দুক দ্বারা কুপোকাত ছিল।ম্যাক্সওয়েল এর প্রায় কাছাকাছি ছিল তিনি ছুটে গিয়ে ক্রুদের পালিয়ে যেতে দেন।এরপর ট্যাঙ্ক কমান্ডারকে নিরাপদে আনেন, ম্যাক্সওয়েল আবার কোম্পানির আক্রমণে নেতৃত্ব দেন, তারা তাদের উদ্দেশ্য পূরণ করে সফলতা পান। ১ ফেব্রুয়ারি ১৯১৯ এ লন্ডন গেজেট এ তার পদক প্রাপ্তির খবর প্রকাশিত হয়।

সঠিক অনুচ্ছেদ শিরোনাম কোনটি?
titleA. ভিক্টোরিয়া ক্রস, অক্টোবর ১৯১৮ থেকে আগস্ট ১৯১৯ যুদ্ধবন্দীর প্রত্যর্পন
titleB. ওয়েস্টার্ন ফ্রন্ট: মে ১৯১৭ থেকে আগস্ট ১৯১৮
titleC. প্রশিক্ষণ, ফেব্রুয়ারি ১৯১৫ থেকে মে ১৯১৭ ওয়েস্টার্ন ফ্রন্ট এ
titleD. পরবর্তী জীবন
উত্তর: titleB
সুতানুটি, গোবিন্দপুর ও কলিকাতা গ্রাম তিনটি ছিল মুঘল সম্রাটের খাসমহলের অন্তর্গত। এই গ্রামত্রয়ের জায়গিরদারি সাবর্ণ রায়চৌধুরী পরিবারের হাতে ন্যস্ত ছিল। ব্রিটিশ বসতি অন্যান্যদের অধীনে থাকা আরও আটত্রিশটি গ্রাম দ্বারা বেষ্টিত ছিল। ১৭১৭ সালে ব্রিটিশ ইস্ট ইন্ডিয়া কোম্পানি মুঘল সম্রাট ফারুকশিয়ারের কাছ থেকে এই সকল গ্রামের জমিদারি সত্ব কেনার অধিকার অর্জন করলেও, তৎকালীন জমিদারদের কাছ থেকে তারা এই গ্রামগুলি ক্রয় করতে পারেনি।

সাবর্ণ রায়চৌধুরীরাও ব্রিটিশদের এই তিনটি গ্রাম ছেড়ে দেওয়ার পক্ষপাতী ছিলেন না। জানা যায়, ব্রিটিশরা মুঘল রাজদরবারে ঘুষ দিয়ে এই গ্রাম তিনটির ইজারা কেনার অনুমতি আদায়ে সমর্থ হন। ১৬৯৮ সালে সাবর্ণরা ইংরেজদের হাতে গ্রাম তিনটি তুলে দেন। ইংরেজরা বার্ষিক ১,৩০০ টাকা রাজস্বের বিনিময়ে গ্রাম তিনটির ইজারা ক্রয় করে নেন। চুক্তিপত্রটি ফার্সি ভাষায় লেখা হয়েছিল। এর একটি নকল বড়িশার সাবর্ণ সংগ্রহশালায় রক্ষিত আছে।

সঠিক অনুচ্ছেদ শিরোনাম কোনটি?
titleA. ব্রিটিশ-সাবর্ণ সম্পর্ক
titleB. লালদিঘি
titleC. পারিবারিক ইতিহাস
titleD. দুর্গাপূজা
উত্তর: titleA
বর্ধমান–দুর্গাপুর লোকসভা কেন্দ্র একটি নতুন নির্বাচন কেন্দ্র যা বর্ধমান এবং দুর্গাপুর শহরের মধ্যবর্তী গ্রামগুলিকে অন্তর্ভুক্ত করেছে। ভোটগ্রহণ পূর্বে নির্বাচনকেন্দ্র বৈশিষ্ট্য সম্পর্কে, "দ্য স্টেটসম্যান" লিখেছেন, 'শিবনাথ ঘোষ নামে এক বেলকাশ গ্রামের ৫৫ বছর বয়সী কৃষক বলেছেন, ‘আমি চাই বামফ্রন্টকে যত তাড়াতাড়ি ক্ষমতা থেকে সরিয়ে দেওয়া হোক কারণ তাদের ছেলে এবং পরিবারের সদস্যরা এই অঞ্চল জুড়ে সমস্ত সুযোগ-সুবিধা, কর্মসংস্থান এবং ব্যাবসা দখল করেছেন।’ বিধানসভা ও পঞ্চায়েত নির্বাচনের পরে শিবনাথের এলাকায় পাহারায় পরিবর্তন দেখা গেছে, পরিবর্তনের ঝড়ের পরে এখনও ‘পরিবর্তনের আসল বাতাস’ হাঁপাচ্ছে।
লোকসভা ভোটের আগে, আমাদের গ্রামে নতুন জমিদার রয়েছে ‘লাল তৃণমূল’ ক্যাডার এবং তাদের নির্দেশ চরম বিপদে ফেলে দেওয়ার শর্ত দিয়েছে।

এই লোকসভা কেন্দ্রের ভোটার রয়েছে ১৫.৮১ লক্ষ, যার মধ্যে ৭২ শতাংশ গ্রামীণ ভোটার এবং ৭.৬১ লক্ষ মহিলা ভোটার রয়েছেন যেটা এই জেলায় সর্বাধিক। রাজ্যের মধ্যে এই জেলাকে ধানের ভান্ডার বলা হয়, অসমর্থিত, রুগ্ন শিল্প, শিল্পের ধসের কারণে প্রায় দেড় লাখ লোক তাদের চাকরি হারিয়েছে।

সঠিক অনুচ্ছেদ শিরোনাম কোনটি?
titleA. ২০০৯ এবং ২০১৪ সাধারণ নির্বাচন
titleB. সংক্ষিপ্ত বিবরণ
titleC. বিধানসভা কেন্দ্রসমূহ
titleD. নির্বাচনী ফলাফল
উত্তর: titleB
১৪৮১ সালে নতুন অভিযানকালে ইস্তাবুলের মালতেপেতে পৌছানোর পর অসুস্থ হয়ে পড়েন। কিছু দিন পর ৩ মে ৪৯ বছর বয়সে সুলতান মুহাম্মদ মৃত্যুবরণ করেন। তাকে ইস্তানবুলের ফাতিহ মসজিদ সংলগ্ন স্থানে দাফন করা হয়। ধারণা করা হয় যে তাকে বিষপ্রয়োগ করা হয়েছিল। একটি সূত্র অনুযায়ী ইহুদি থেকে ইসলামে ধর্মান্তরিত ইয়াকুব পাশা এর সাথে জড়িত। আরেকটি সূত্রমতে তার পার্সিয়ান চিকিৎসক তাকে বিষপ্রয়োগ করেছিল।

সুলতান মুহাম্মদের মৃত্যুতে ইউরোপে আনন্দের বন্যা বয়ে যায়। এ উপলক্ষে গির্জার ঘণ্টা বাজানো হয় এবং উদযাপন অনুষ্ঠান অনুষ্ঠিত হয়। ভেনিসে ঘোষণা করা হয়: "লা গ্রান্দে একুইলা এ মরতা!" ('মহান ঈগল মৃত!')

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রদর্শন
titleC. পরিবার
titleD. কনস্টান্টিনোপল পুনর্গঠন (১৪৫৩–১৪৭৮)
উত্তর: titleA
আদিবাসীরা মূলতঃ প্রকৃতি পূজারী। প্রকৃতিকে কেন্দ্র করে তারা বিভিন্ন উৎসব পালন করে থাকে। এসব উৎসবের সাথে জড়িয়ে থাকে তাদের ধর্মীয় বিশ্বাস, শুভ-অশুভ বোধ। তারা মূলত: সনাতন ধর্মের অনুসারী। এছাড়াও অল্প কিছু সংখ্যক খ্রিস্টান ধর্মাবলম্বী রয়েছে। আদিবাসীদের নিজস্ব কিছু ধর্মীয় ও সাংস্কৃতিক আচার-অনুষ্ঠান রয়েছে। এরা মূলত: প্রকৃতির সাথে মিল রেখে ধর্মীয় অনুষ্ঠান পালন করে। বিশেষ কিছু কাজের প্রারম্ভে তারা এসব উৎসব করে থাকে। আবার জন্ম-মৃত্যু, বিবাহ, পরিবারের শান্তির উদ্দেশ্যেও তারা বিশেষ কিছু ধর্মীয় আচার অনুষ্ঠান পালন করে থাকে। বিবাহ,মৃত্যু, শ্রাদ্ধ, সন্তানের জন্ম ইত্যাদি উপলক্ষ্যে তারা বিভিন্ন অনুষ্ঠান পালন করেন । এসব অনুষ্ঠানের মধ্যে রয়েছে কারাং উৎসব, ধান বান গাড়ী, শহরাই উৎসব, পুংটাডী, ডান্ডা-কাটনা, ফাগুয়া। এছাড়াও সনাতন ধর্মের পূজা পার্বণ  পালন করে থাকে ।

সঠিক অনুচ্ছেদ শিরোনাম কোনটি?
titleA. সহরাই উৎসব
titleB. পৌরসভা
titleC. ইউনিয়ন
titleD. ধর্ম ও সংস্কৃতি
উত্তর: titleD
মাঙ্গা ম্যাগাজিনগুলোতে প্রতিটি ধারাবাহিকের জন্য ২০-৪০ পৃষ্ঠা করে সাধারণত চলমান অনেকগুলো মাঙ্গা ধারাবাহিক ছাপা হয়। অ্যানিম ফ্যানডম ম্যাগাজিন যেমন "নিউটাইপ"-এ আবার একটি আলাদা অধ্যায় বরাদ্ধ রাখা হয়। "নাকায়োশি" আবার ভিন্ন ভিন্ন লেখকের অনেকগুলো ভিন্ন ভিন্ন গল্প একসাথে ছাপায়। একটি মাঙ্গা ধারাবাহিক জনপ্রিয় হলে বহুবছর ধরে তা টানা চলতে পারে। আবার কিছু সময় দুএকটা এক শট মাঙ্গা দিয়ে মাঙ্গাকারা তাদের নাম পরিচিত করতে চায়। এধরনের মাঙ্গাগুলো জনপ্রিয় হলে তারা তাদের কাজ চালিয়ে যায়। তবে মাঙ্গা ম্যাগাজিনগুলো খুব বেশিদিন টিকতে পারে না। 

সঠিক অনুচ্ছেদ শিরোনাম কোনটি?
titleA. আন্তর্জাতিক বাজার
titleB. ইতিহাস ও বৈশিষ্ট্য
titleC. ওয়েব মাঙ্গা
titleD. ম্যাগাজিন
উত্তর: titleD
হাসনাবাদ রেলওয়ে স্টেশন হল কলকাতা শহরতলি রেল এর একটি টার্মিনাল স্টেশন যা বারাসত-হাসনাবাদ শাখায় অবস্থিত। এই স্টেশনটিতে ৩ টি প্লাটফর্ম রয়েছে। স্টেশনটি শিয়ালদহ থেকে ৭৫ কিলোমিটার ও বারাসত থেকে ৫২ কিলোমিটার দূরত্বে অবস্থিত। এটি হাসনাবাদ ও হাসনাবাদ এর পার্শ্ববর্তী এলাকাগুলোতে রেল পরিষেবা প্রদান করে থাকে। এই স্টেশন থেকে বারাসাত ও শিয়ালদহ লোকাল ট্রেন চলাচল করে। এই এলাকার মানুষের কাছে এই লোকাল ট্রেন কলকাতায় যাতায়াতের গুরুত্বপূর্ণ মাধ্যম হিসাবে বিবেচিত হয়।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. রেল
titleC. ভূগোল উপাত্ত
titleD. যোগাযোগ
উত্তর: titleB
ফেনী জেলার অর্থনীতি প্রধানত কৃষি নির্ভর। জেলার মধ্য দিয়ে কয়েকটি নদী প্রবাহিত হওয়ার ফলে এর কৃষি জমি সমূহ বেশ উর্বর। এছাড়া এ অঞ্চলের অনেক লোক বিদেশ থাকার ফলে প্রচুর পরিমাণ বৈদেশিক আয় এ জেলার অর্থনীতিকে সমৃদ্ধ করেছে। বর্তমানে অনেক কলকারখানা এখানকার অর্থনৈতিক ও যোগাযোগ ব্যাবস্থাকে সমৃদ্ধ ও সমুন্নত করছে। বাংলাদেশ ব্যাংক থেকে প্রকাশিত আর্থিক অন্তর্ভূক্ত সূচীতে ফেনী দ্বিতীয়।

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. প্রতিষ্ঠাকাল
titleC. অর্থনীতি
titleD. সাধারণ ইতিহাস
উত্তর: titleC
ব্রায়ান স্ট্র্যাংয়ের সহোদর পল স্ট্র্যাং জিম্বাবুয়ের পক্ষে আন্তর্জাতিক ক্রিকেটে প্রতিনিধিত্ব করেছেন। ভাইয়ের সাথে একযোগে টেস্ট ক্রিকেটে অংশ নিয়েছেন। তাদের বাবা রোনাল্ড স্ট্র্যাং প্রথম-শ্রেণীর আম্পায়ার ছিলেন ও ১৯৯৪ সালে একটি ওডিআইয়ে আম্পায়ারের দায়িত্ব পালনসহ ১৯৯৪-৯৫ মৌসুমে জিম্বাবুয়ের দুইটি টেস্ট খেলায় টিভি আম্পায়ারের দায়িত্ব পালন করেছেন।

ক্রিকেটের প্রতি তার সুগভীর অনুরাগ লক্ষ্য করা যায়। জ্যেষ্ঠ অনুজ পল স্ট্র্যাং জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন ও বর্তমানে কিউই ঘরোদা ক্রিকেটে অকল্যান্ডের প্রধান কোচের দায়িত্ব পালন করছেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. জাতীয় দলে প্রত্যাখ্যান
titleC. আন্তর্জাতিক ক্রিকেট
titleD. ব্যক্তিগত জীবন
উত্তর: titleA
এই গান / নাচ বাংলাদেশের বৃহত্তর সিলেট (সিলেট, সুনামগঞ্জ, হবিগঞ্জ, মৌলভীবাজার জেলা) অঞ্চলের লোকসংগীত হিসেবেই পরিচিত। বৃহত্তর সিলেট ছাড়াও এর পাশ্ববর্তী ব্রাহ্মণবাড়ীয়া, কুমিল্লা, নেত্রকোনা, ময়মনসিংহ জেলার কিছু অংশে এবং ভারতের ত্রিপুরা, করিমগঞ্জ, কাছাড়, আসাম, হাইলাকান্দি, শিলচর এলাকায় ধামাইল গানের প্রচলন রয়েছে।

সঠিক অনুচ্ছেদ শিরোনাম কোনটি?
titleA. নামকরণ
titleB. একটি জনপ্রিয় ধামাইল গান
titleC. বিশেষত্ব
titleD. প্রচলিত অঞ্চল
উত্তর: titleD
সোনু নিগম ১৫ ফেব্রুয়ারি ২০০২ বাঙালী পরিবারের মেয়ে মধুমিতার সাথে বিবাহ বন্ধনে আবদ্ধ হন। তাদের নিভান নামে একটি পুত্রসন্তান ২০০৭ সালে জন্মগ্রহণ করে।
সোনু তার শারীরিক গঠন ঠিক রাখার নিয়মিত যোগ ও ব্যায়ামচর্চা করে থাকেন এবং তাইকুন্দোতে প্রশিক্ষণপ্রাপ্ত।
নিগম মূলত ক্যান্সার, কুষ্ঠরোগ, অন্ধত্ব এবং মহিলাদের কল্যাণের জন্য সমর্পিত ভারতের বিভিন্ন সমাজসেবক প্রতিষ্ঠানের হয়ে এবং বহির্বিশ্বের সামাজিক প্রতিষ্ঠান ডিগনিটি ফাউন্ডেশনের মত প্রতিষ্ঠানের হয়ে কাজ করে থাকেন।


সঠিক অনুচ্ছেদ শিরোনাম কোনটি?
titleA. পপ অ্যালবাম এবং কনসার্ট
titleB. ব্যক্তিগত জীবন এবং স্বেচ্ছাসেবক কাজ
titleC. অন্যান্য প্রকল্প
titleD. রেডিও
উত্তর: titleB
শিক্ষাক্ষেত্রে আক্কেলপুর উপজেলা উন্নতি লাভ করছে। বর্তমানে পি.ই.সি, জে.এস.সি, নিম্ন মাধ্যমিক এবং উচ্চ মাধ্যমিক ইত্যাদি সমমানের পরীক্ষায় আক্কেলপুর উপজেলার শিক্ষার্থীদের অর্জন প্রশংষনীয়। এছাড়াও এই উপজেলায় শিক্ষাব্যবস্থার উন্নয়নের লক্ষ্যে অনেক বেসরকারি স্কুলও প্রতিষ্ঠিত হয়েছে। আক্কেলপুর সদর উপজেলার কিছু শীর্ষ প্রাথমিক বিদ্যালয় , উচ্চ বিদ্যালয় ও কলেজের তালিকা নিম্নরূপ :

সঠিক অনুচ্ছেদ শিরোনাম কোনটি?
titleA. শিক্ষা
titleB. কলেজ
titleC. প্রশাসনিক তথ্য
titleD. স্বাস্থ্য
উত্তর: titleA
[[সুরি সাম্রাজ্য|সূরী বংশের]] প্রতিষ্ঠাতা [[শের শাহ সুরি|শের শাহ সূরী]] প্রাথমিক জীবনে [[বিহার|বিহারের]] সাসারাম অঞ্চলের এক ক্ষুদ্র জায়গীরদার ছিলেন। পরে নিজ প্রতিভাবলে তিনি বিহারের শাসনকর্তা বিহার খানের দৃষ্টি আকর্ষণ করতে সক্ষম হন এবং বিহারের উপ প্রশাসকের পদে নিযুক্ত হন। ১৫৩৬ সালে শের শাহ বাংলার শাসনকর্তা [[গিয়াসউদ্দিন মাহমুদ শাহ|মাহমুদ শাহের]] বিরুদ্ধে অগ্রসর হলে মাহমুদ শাহ কিউল থেকে সিকরিগলি পর্যন্ত অঞ্চলটি শের শাহকে সমর্পণ করেন। ১৫৩৭ সালে শের শাহ দ্বিতীয়বার বাংলা আক্রমণ করেন এবং এবার সম্রাট মাহমুদ শাহকে চূড়ান্তভাবে পরাজিত করে বাংলা দখল করেন। শের শাহ নিজেকে বাংলার সম্রাট হিসেবে ঘোষণা করেন এবং ফরিদউদ্দীন শের শাহ উপাধি ধারণ করেন।

শেরশাহ বাংলা ও বিহারের বিরাট ভূখণ্ডের অধিকারী হয়ে বসলে মুঘল সম্রাট [[হুমায়ুন]] চুনার দখল করে বাংলা আক্রমণ করেন। সুচতুর শেরশাহ সম্মুখ সমরে লিপ্ত না হয়ে বাংলাদেশ পরিত্যাগ করেন এবং পরোক্ষভাবে [[বারাণসী|বারানসী]], রোটাস ও [[জাউনপুর]] দখল করে [[কনৌজ|কনৌজের]] দিকে অগ্রসর হন। হুমায়ুন আগ্রার পথে যাত্রা করলে [[বক্সার|বক্সারের]] নিকট [[চৌসার যুদ্ধ|চৌসা]] নামক স্থানে শের শাহ তাকে শোচনীয়ভাবে পরাজিত করেন। ১৫৪০ সালের ১৭ই মে কনৌজ এর [[বিলগ্রামের যুদ্ধে]] শের শাহ হুমায়ুনকে চূড়ান্তভাবে পরাজিত করেন। এর ফলে ভারতীয় উপমহাদেশে সূরী বংশের সার্বভৌমত্ব সুপ্রতিষ্ঠিত হয়।
শের শাহ হচ্ছেন বাংলার একমাত্র মুসলিম সম্রাট যিনি উত্তর ভারত জুড়ে সাম্রাজ্য স্থাপন করতে সক্ষম হয়েছিলেন।

শেরশাহের মৃত্যুর পর রাষ্ট্রের সেনাধ্যক্ষগণ জ্যেষ্ঠ্যপুত্র আদিল খানের পরিবর্তে [[ইসলাম শাহ সুরি|ইসলাম শাহকে]] উত্তরাধিকারী মনোনীত করেন, কারণ ইসলাম শাহ রাজপুত্র অবস্থায় অধিকতর সামরিক প্রতিভা প্রদর্শন করেছিলেন। জ্যেষ্ঠ ভ্রাতা আদিল খান ইসলাম শাহের বিরুদ্ধে বিদ্রোহ ঘোষণা করেন। আদিল খান তার বাহিনী নিয়ে [[অাগ্রা|আগ্রার]] দিকে অগ্রসর হন, কিন্তু ইসলাম শাহের হাতে পরাজিত হন। ইসলাম শাহের সময় মুঘল সম্রাট হুমায়ুন রাজনৈতিক আশ্রয়ের জন্য তার নিকট প্রার্থনা জানান। কিন্তু তিনি এ আবেদন প্রত্যাখ্যান করেন। ইসলাম শাহের শাসনকাল মোটামুটি শান্তিপূর্ণ ছিল এবং এ সময় তেমন কোন যুদ্ধবিগ্রহের ঘটনা ঘটেনি।

ইসলাম শাহের মৃত্যুর পর সূরী সাম্রাজ্যে বিশৃঙ্খলার উদ্ভব হয়। ইসলাম শাহের পর তার পুত্র ফিরোজ শাহ সিংহাসনে আরোহণ করেন। কিন্তু শীঘ্রই তিনি [[মুহাম্মদ শাহ আদিল|আদিল শাহ সূরী]] (এই আদিল শাহ পূর্ববর্তী আদিল শাহ হতে পৃথক) কর্তৃক পদচ্যূত হন। অদিল শাহ পরবর্তীতে [[ইব্রাহিম শাহ শুরি|ইব্রাহীম শাহ সূরী]] নামক সূরী বংশীয় অপর একজন দাবীদারের কছে পরাজিত হন এবং তিনি দিল্লী ও আগ্রা দখল করে বসেন। ইব্রাহীম শাহ অবার [[সিকান্দার শাহ শুরি|সিকান্দার শাহ সূরী]] কর্তৃক পরাজিত হন এবং সিকান্দার শাহ নিজেকে ভারতবর্ষের সম্রাট হিসেবে ঘোষণা করেন। এভাবে ভ্রাতৃঘাতী যুদ্ধে সূরী সাম্রাজ্য বিপর্যস্ত হয় এবং শেষ পর্যন্ত ধ্বংসের পথে ধাবিত হয়।

সঠিক অনুচ্ছেদ শিরোনাম কোনটি?
titleA. পাখতুন শাসন
titleB. প্রাচীন বাংলা
titleC. সূরী রাজবংশ
titleD. বাংলা শব্দের উৎপত্তি
উত্তর: titleC
চট্টগ্রাম উন্নয়ন কর্তৃপক্ষ হালিশহর উপকূলে জোয়ার-ভাটার নির্ভরতামুক্ত এলাকায় বে-টার্মিনালটি নির্মাণের প্রকল্প তৈরি করে। এর জন্য ৯০৭ একর ভূমি অধিগ্রহণের প্রক্রিয়া চলছে।
বে-টার্মিনালের দৈর্ঘ্য হবে ৬ দশমিক ১৫ কিলোমিটার এবং প্রস্থ হবে প্রায় ৬০০ মিটার। সমুদ্রে জেগে ওঠা চরে বে-টার্মিনালের অবকাঠামো গড়ে তোলা হবে। ১৯৯০ সালের পর চরটি জেগে ওঠে। তীর থেকে প্রায় ৮০০ মিটার দূরের চরটি নতুন একটি চ্যানেলের সৃষ্টি করেছে। বন্দর কর্তৃপক্ষ ওই চরকে ঘিরে সৃষ্ট চ্যানেলে টার্মিনালটি নির্মাণ করতে চায়। ড্রেজিং করে চ্যানেলটিতে বড় বড় মাদার ভ্যাসেল বার্থিং দেয়া যাবে বলে জানান বন্দর কর্মকর্তারা।

বন্দরের নিউমুরিং কন্টেইনার টার্মিনালসহ সবগুলো জেটিতে বর্তমানে সর্বোচ্চ ৯ দশকি ৫০ মিটার ড্রাফটের জাহাজ ভেড়ানো হয়। বে-টার্মিনাল হলে ১০-১২ মিটার ড্রাফটের জাহাজ ভেড়ানো যাবে। বন্দরে সর্বোচ্চ ১৮শ টিইইউএস কন্টেইনার বোঝাই জাহাজ ভেড়ানো যায়, বে-টার্মিনালে ৫ হাজার টিইইউএস কন্টেনার বোঝাই জাহাজ ভেড়ানো যাবে।

সঠিক অনুচ্ছেদ শিরোনাম কোনটি?
titleA. বে-টার্মিনাল
titleB. বাতিঘর
titleC. আইন
titleD. কুতুবদিয়া বাতিঘর
উত্তর: titleA
সময়ের সাথে সাথে মহাভারতের বিভিন্ন আঞ্চলিক সংস্করণ প্রকাশিত হয়, যাদের অধিকাংশের মধ্যেই মূল কাহিনীর সামান্য অদলবদল অথবা সমসাময়িক প্রচলিত কাহিনির সংযোজন করা হয়েছে। ভারতে মহাভারতের তিনটি পৃথক সংস্করণ পাওয়া যায় – উত্তর ভারতীয়, দক্ষিণ ভারতীয় ও মালাবারী। মালাবারী মহাভারত আনুমানিক খ্রিস্টপূর্ব ২য় শতকে পরিপূর্ণতা লাভ করে। বাকি দু’টি সম্ভবত আরও কিছুকাল পরে পরিপূর্ণ হয়ে আধুনিক রূপ লাভ করেছে।

মহাভারতের তামিল সংস্করণটি তেরুক্কুট্টু বা কাত্তৈক্কুট্টু নামে মঞ্চে অভিনীত হয়, এতে প্রধানত দ্রৌপদীর চরিত্রের ওপর অধিক গুরুত্ব আরোপ করা হয়েছে। ভারতীয় উপমহাদেশের বাইরে, ইন্দোনেশিয়ায় একাদশ শতকে জাভার রাজা ধর্মবংশের পৃষ্ঠপোষকতায় ককবিন ভারতযুদ্ধ নামে মহাভারতের একটি সংস্করণ বিকশিত হয়, যেটি পরে বর্তমান হিন্দু প্রধান বালী দ্বীপে প্রসিদ্ধি লাভ করে। এর থেকে উদ্ভূত নৃত্যনাটক ওয়ায়াঙ্গ ওয়ঙ জাভা সংস্কৃতি ও সাহিত্যকে পুষ্ট করেছে। এই সংস্করণটি ভারতীয় সংস্করণ থেকে অতি স্বল্প পৃথক। উদাহরণ হিসেবে এতে দ্রৌপদীর পঞ্চস্বামী ছিলেন না, তাঁর বিবাহ শুধু যুধিষ্ঠিরের সাথেই হয়; শিখণ্ডীকে অর্জুনের স্ত্রী হিসেবে বর্ণিত হয়েছে, যিনি যুদ্ধে পুরুষদেহ না ধারণ করেই এক স্ত্রীযোদ্ধা হিসেবে অংশগ্রহণ করেন; আবার এতে গান্ধারীকে মহীয়সী নারী হিসেবে না দেখিয়ে এক খলচরিত্র হিসেবে দেখানো হয়েছে। এতে সেমর, পেত্রুক, গরেঙ্গ্ নামে কিছু চরিত্র সংযোজিত হয়েছে, যা মূল মহাভারতে নেই। মহাভারতের একটি অসম্পূর্ণ কাওয়ী সংস্করণ ইন্দোনেশিয়ার বালি দ্বীপে প্রাপ্ত হয়েছে।

সঠিক অনুচ্ছেদ শিরোনাম কোনটি?
titleA. আঞ্চলিক সংস্করণ
titleB. পূর্বকথা
titleC. গঠন ও প্রসঙ্গ
titleD. অনুবাদ
উত্তর: titleA
বাংলাদেশে, সাধারণত বর্ষাকালে উজানে প্রচুর বৃষ্টিপাতের দরুন নদীর পানি বেড়ে যায় এবং তা প্রচন্ড গতিতে সমুদ্রের দিকে ধাবিত হয়। এসময় উপকূলীয় অঞ্চলের নদীসংলগ্ন স্থলভাগে পানির তীব্র তোড়ে সৃষ্টি হয় নদীভাঙনের। বাংলাদেশে এটা স্বাভাবিক চিত্র হলেও সাম্প্রতিক গবেষণায় তা আর স্বাভাবিক বলে পরিগণিত হচ্ছে না। পানি উন্নয়ন বোর্ডের দেয়া তথ্যমতে, পদ্মা-ব্রহ্মপুত্র-মেঘনা অববাহিকার প্রায় ১,২০০ কিলোমিটার জুড়ে ভাঙন অব্যাহত আছে। আরও প্রায় ৫০০ কিলোমিটার এলাকায় নতুন করে ভাঙন দেখা দিতে পারে। এতে কৃষি জমির এক বিরাট অংশ নদীগর্ভে তলিয়ে যাবে। অথচ এর বিপরীতে যে চর জেগে উঠছে, তা অপ্রতুল।

সঠিক অনুচ্ছেদ শিরোনাম কোনটি?
titleA. হাতিয়া
titleB. উদ্ভিদ প্রজাতি ধ্বংস
titleC. ঘুর্ণিঝড় বা টর্নেডো
titleD. নদীভাঙন
উত্তর: titleD
আইজল জাতীয় সড়ক ৫৪ দ্বারা শিলচর-এর সাথে, জাতীয় সড়ক ৪০ দ্বারা আগরতলার সাথে এবং জাতীয় সড়ক ১৫০-এর মাধ্যমে ইম্ফল-এর সাথে সংযুক্ত। এছাড়া মিজোরাম স্টেট রোড ট্রান্সপোর্টেশন (এমএসটি)-এর বাস আইজল শহর থেকে অন্যান্য জেলা এবং আইজলের গ্রামগুলিতে চলাচল করে।আইজল শহরে হলুদ ও সাদা ট্যাক্সিগুলি ব্যাপকভাবে পাওয়া যায়; মারুতি গাড়িগুলি ব্যবহৃত হয় ট্যাক্সি হিসেবে। বেসরকারি মালিকানাধীন নীল এবং সাদা মিনি বাস নিয়মিত সেবা প্রদান করে শহরে।
সঠিক অনুচ্ছেদ শিরোনাম কোনটি?
titleA. সড়ক পরিবহণ
titleB. ভৌগোলিক অবস্থান
titleC. লোকসভা কেন্দ্র
titleD. রেলপথ
উত্তর: titleA